Пхьарчхошка, кхин йоккху цӀерш Пхьарчхой-Эвл, Пхьарч-Эвл — ДегӀастанан Казбековн кӀоштара нохчийн эвла. Халкъан депутатийн III Гуламан сацамца, Ширча-Эвла а, Пхьарчхошка а меттахӀоттош йолучу Ӏовхойн кӀоштан йукъа яха езаш ю.

Иза йу Пхьарчхошкан йуьртан меттиган административан центр.

Географи
Лаьтташ ю ГӀурий хина йистехь, Ширча-Эвлан дуьхьалла, Хаси-Эвлан 17 км къилбехьа.

Уллера нах беха меттигаш: къилбаседа-малхбузехьа — Бони-Эвла а, Кешен-Эвла а, къилбаседа-малхбалехьа — Эндирей, къилбехьа — Ширча-Эвла, къилба-малхбалехьа —Дылым, къилба-малхбузехьа — Гилна а, Зандакъ а (Нохчийчоь).

Истори
ХӀинцалерачу талламхошна эвла йиллина зама ца евза. Нохчийн талламхочо-мохкӀаморхочо, хьехархочо, халкъан поэто А. С. Сулеймановс чӀагӀдора, аренан хаамашца, цхьаьна могӀара Ширча-Эвланца, юккъера бӀешерера Пхьарчхошка яра уггаре шира Ӏовхой хевшина меттиг.

Тайпанаш
Жевой (Жей),
Кхархой,
Мержой,
Нашхой
Пхьарчхой,
ЧӀаьнтий.

Топоними
Пхьарчхошкан топоними:
Элий баввинча — хилла кӀотар
Лаха Бурсун — Ӏовхой кӀотар
Лакха Бурсун — Ӏовхой кӀотар
Исмайл эвл — кӀотар хилла.
Пхьарчхошка